УНИВЕРЗИТЕТ У БЕОГРАДУ

ФИЛОЗОФСКИ ФАКУЛТЕТ

Одељење за педагогију и андрагогију

01/3 бр:

Београд, 20.04.2018.

**НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА**

Одељење за педагогију и андрагогију Филозофског факултета Универзитета у Београду се на седници Већа одржаној 19. априла 2018. године сагласило са предлогом Катедре за андрагогију да се, због потребе наставе, редовном професору др Шефики Алибабић Хоџић, продужи радни однос за још две школске године.

Услови за продужење радног односа утврђени критеријумима из Закона о високом образовању, Статутом Универзитета у Београду и Ближим критеријумима Националног савета за високо образовање, испуњени су у целини. Достављамо податке који то потврђују:

* Постоји позитиван предлог Одељења за педагогију и андрагогију од 19. априла 2018. године
* Предлаже се продужење за две школске године (2018/19. и 2019/20.)
* Проф. др Шефика Алибабић Хоџић је 2001. године изабрана у звање редовног професора за ужу научну област Андрагогија, за предмет Теорија организације образовања, који је имао статус обавезног предмета у студијском програму. Данас је проф. др Шефика Алибабић Хоџић професор и за следеће предмете који имају статус обавезних предмета у студијском програму: Политика и системи образовања одраслих, Менаџмент у образовању одраслих и Функционална писменост и кључне компетенције.
* Проф. др Шефика Алибабић Хоџић је радила на Природно-математичком факултету, Факултету народне одбране (сада Факултет безбедности), а од 1992. и даље ради на Филозофском факултету Универзитета у Београду
* Након стицања звања редовног професора, проф. др Шефика Алибабић Хоџић је остварила задовољавајуће резултате у научном раду (Образац о испуњености услова за продужетак радног односа редовном професору) и у развоју научнонаставног подмлатка на факултету (на Одељењу је запослен један наставник изабран у звање за исту ужу научну област/предмете који може да покрије наставу)
* У последњих десет године имала је једног сарадника за предмете на Филозофском факултету (Јован Миљковић), једног на Факултету безбедности (Жељко Бралић)
* Програми основних (3 обавезна предмета и 1 изборни предмет), мастер (2 изборна предмета) и докторских студија (2 изборна предмета) не би могли бити у потпуности реализовани без њеног учешћа. Проф. др Шефика Алибабић Хоџић је била управник Одељења за педагогију и андрагогију, шеф Катедре за андрагогију, члан Комисије за докторске студије, Кандидационе комисије, члан Матичног одбора друштвених наука Министарства просвете, науке и технолошког развоја, Научног већа Центра за мултидисциплинарне студије Универзитета у Новом Саду.

У најбољем интересу нашег Универзитета је да професор др Шефика Алибабић Хоџић буде и даље ангажована како би се на најбољи начин искористило њено искуство и компетенције.

Молимо вас да утврдите предлог за продужење радног односа и доставите га Сенату Универзитета на одлучивање.

УПРАВНИК ОДЕЉЕЊА

ЗА ПЕДАГОГИЈУ И АНДРАГОГИЈУ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Драгана Павловић-Бренеселовић